CELEX: 32012R0351
Language: fi
Date: 2012-04-23
Title: Komission asetus (EU) N:o 351/2012, annettu 23 päivänä huhtikuuta 2012 , Euroopan parlamentin ja neuvoston asetuksen (EY) N:o 661/2009 täytäntöönpanosta siltä osin kuin kyse on kaistavahtijärjestelmien asentamista moottoriajoneuvoihin koskevista tyyppihyväksyntävaatimuksista

24.4.2012   
            
            
               FI
            
            
               Euroopan unionin virallinen lehti
            
            
               L 110/18
            
         KOMISSION ASETUS (EU) N:o 351/2012,
   annettu 23 päivänä huhtikuuta 2012,
   Euroopan parlamentin ja neuvoston asetuksen (EY) N:o 661/2009 täytäntöönpanosta siltä osin kuin kyse on kaistavahtijärjestelmien asentamista moottoriajoneuvoihin koskevista tyyppihyväksyntävaatimuksista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan a alakohdan ja 3 artiklan a alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 661/2009 vahvistetaan perusvaatimukset, joita sovelletaan luokkien M2, M3, N2 ja N3 moottoriajoneuvojen tyyppihyväksyntään siltä osin kuin kyse on kaistavahtijärjestelmien asentamisesta. On tarpeen vahvistaa kyseisessä tyyppihyväksynnässä sovellettavat menettelyt, testit ja vaatimukset.
            
         
               (2)
            
            
               Asetuksessa (EY) N:o 661/2009 säädetään, että komissio voi hyväksyä toimenpiteitä, joilla tietyille ajoneuvoille tai luokkiin M2, M3, N2 ja N3 kuuluville ajoneuvoille myönnetään poikkeus velvoitteesta asentaa kaistavahtijärjestelmiä, kun kustannus-hyötyanalyysin jälkeen ja kaikki olennaiset turvallisuusnäkökohdat huomioon ottaen kyseisten järjestelmien soveltaminen osoittautuu epäasianmukaiseksi kyseiselle ajoneuvolle tai ajoneuvoluokalle.
            
         
               (3)
            
            
               Kustannus-hyötyanalyysissa on osoittautunut, että luokan N2 puoliperävaunun vetoajoneuvoihin, joiden enimmäismassa on yli 3,5 mutta enintään 8 tonnia, ei ole asianmukaista asentaa kaistavahtijärjestelmää, koska siitä syntyisi enemmän kustannuksia kuin hyötyä. Lisäksi katsotaan, että kun kyse on luokan M2 ja M3 alaluokkien A, I ja II ajoneuvoista, luokan M3 alaluokkien A, I ja II nivellinja-autoista ja tietyistä erikoiskäyttöön tarkoitetuista ajoneuvoista, maastoajoneuvoista ja ajoneuvoista, joissa on enemmän kuin kolme akselia, kaistavahtijärjestelmien asentamisesta saataisiin turvallisuushyötyä vain rajoitetusti, kun otetaan huomioon näiden ajoneuvojen tyypillinen käyttö erityisissä liikenneolosuhteissa. Näille ajoneuvoille olisi siksi myönnettävä poikkeus velvoitteesta asentaa kyseinen järjestelmä.
            
         
               (4)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Tätä asetusta sovelletaan luokkien M2, N2, M3 ja N3 ajoneuvoihin, sellaisina kuin ne on määritelty Euroopan parlamentin ja neuvoston direktiivin 2007/46/EY (2) liitteessä II, lukuun ottamatta seuraavia:
   
               1)
            
            
               luokan N2 puoliperävaunun vetoajoneuvot, joiden enimmäismassa on yli 3,5 mutta enintään 8 tonnia;
            
         
               2)
            
            
               luokkien M2 ja M3 alaluokkien A, I ja II ajoneuvot;
            
         
               3)
            
            
               luokan M3 alaluokkien A, I ja II nivellinja-autot;
            
         
               4)
            
            
               direktiivin 2007/46/EY liitteessä II olevan A osan 4.2 ja 4.3 kohdassa tarkoitetut luokkien M2, M3, N2 ja N3 maastoajoneuvot;
            
         
               5)
            
            
               direktiivin 2007/46/EY liitteessä II olevan A osan 5 kohdassa tarkoitetut luokkien M2, M3, N2 ja N3 erikoiskäyttöön tarkoitetut ajoneuvot;
            
         
               6)
            
            
               luokkien M2, M3, N2 ja N3 ajoneuvot, joissa on enemmän kuin kolme akselia.
            
         2 artikla
   Määritelmät
   Tässä asetuksessa sovelletaan asetuksessa (EY) N:o 661/2009 vahvistettujen määritelmien lisäksi seuraavia määritelmiä:
   
               1)
            
            
               ’Ajoneuvotyypillä sen kaistavahtijärjestelmän osalta’ tarkoitetaan ajoneuvoja, jotka eivät poikkea toisistaan sellaisilta olennaisilta osin kuin
               
                           a)
                        
                        
                           valmistajan kauppanimi tai merkki;
                        
                     
                           b)
                        
                        
                           ajoneuvon ominaisuudet, jotka vaikuttavat merkittävästi kaistavahtijärjestelmän toimintaan;
                        
                     
                           c)
                        
                        
                           kaistavahtijärjestelmän tyyppi ja rakenne.
                        
                     
         
               2)
            
            
               ’Kaistalla’ tarkoitetaan yhtä niistä pitkittäissuuntaisista kaistoista, joihin ajorata on jaettu (kuten esitetään liitteen II lisäyksessä).
            
         
               3)
            
            
               ’Näkyvällä kaistamerkinnällä’ tarkoitetaan reunamerkintöjä, jotka on tarkoituksella asetettu kaistan reunalle ja jotka ovat suoraan kuljettajan näkyvissä ajon aikana.
            
         
               4)
            
            
               ’Kaistaltapoistumisnopeudella’ tarkoitetaan asianomaisen ajoneuvon lähestymisnopeutta suorassa kulmassa näkyvään kaistamerkintään varoituksen antohetkellä.
            
         
               5)
            
            
               ’Yhteisellä alueella’ tarkoitetaan aluetta, jossa voidaan ilmaista kaksi tai useampia tietoja, mutta ei samanaikaisesti.
            
         3 artikla
   Ajoneuvon EY-tyyppihyväksyntä kaistavahtijärjestelmän osalta
   1.   Valmistajan on itse tai edustajansa välityksellä toimitettava tyyppihyväksyntäviranomaiselle hakemus, joka koskee ajoneuvon EY-tyyppihyväksyntää kaistavahtijärjestelmien osalta.
   2.   Hakemus on laadittava liitteessä I olevassa 1 osassa esitetyn ilmoituslomakkeen mallin mukaisesti.
   3.   Jos asiaankuuluvat tämän asetuksen liitteessä II vahvistetut vaatimukset täyttyvät, hyväksyntäviranomaisen on myönnettävä EY-tyyppihyväksyntä ja annettava tyyppihyväksyntänumero direktiivin 2007/46/EY liitteessä VII säädetyn numerointijärjestelmän mukaisesti.
   Jäsenvaltio ei saa antaa samaa numeroa toiselle ajoneuvotyypille.
   4.   Edellä olevan 3 kohdan soveltamista varten tyyppihyväksyntäviranomaisen on annettava EY-tyyppihyväksyntätodistus, joka on laadittu tämän asetuksen liitteessä I olevassa 2 osassa annetun mallin mukaisesti.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä huhtikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 200, 31.7.2009, s. 1.
   
      (2)  EUVL L 263, 9.10.2007, s. 1.
   
      LIITE I
      
         Ilmoituslomakkeen ja EY-tyyppihyväksyntätodistuksen vakiomallit
      
      1   OSA
      
         Ilmoituslomake
      
      
         MALLI
      
      Ilmoituslomake nro … ajoneuvon EY-tyyppihyväksynnästä kaistavahtijärjestelmien osalta.
      Seuraavat tiedot on toimitettava kolmena kappaleena, ja niihin on liitettävä sisällysluettelo. Mahdolliset piirustukset on toimitettava asianmukaisessa mittakaavassa ja riittävän yksityiskohtaisina A4-koossa tai siihen kokoon taitettuina. Mahdollisten valokuvien on oltava riittävän yksityiskohtaisia.
      Jos tässä liitteessä tarkoitetuissa järjestelmissä, osissa tai erillisissä teknisissä yksiköissä on sähköohjattuja toimintoja, on toimitettava tiedot niiden suoritusarvoista.
      0.   YLEISTÄ
      0.1   Merkki (valmistajan kauppanimi): …
      0.2   Tyyppi: …
      0.2.0.1   Alusta: …
      0.2.0.2   Kori / koko ajoneuvo: …
      0.2.1   Kaupalliset nimet (jos saatavissa): …
      0.3   Tyypin tunniste, jos se on merkitty ajoneuvoon (1): …
      0.3.0.1   Alusta: …
      0.3.0.2   Kori / koko ajoneuvo: …
      0.3.1   Merkinnän sijainti: …
      0.3.1.1   Alusta: …
      0.3.1.2   Kori / koko ajoneuvo: …
      0.4   Ajoneuvoluokka (2): …
      0.5   Valmistajan nimi ja osoite: …
      0.6   Lakisääteisten kilpien ja merkintöjen sijainti ja kiinnitysmenetelmä ja ajoneuvon valmistenumeron sijainti: …
      0.6.1   Alustassa: …
      0.6.2   Korissa: …
      0.9   Valmistajan edustajan (jos on) nimi ja osoite: …
      1.   AJONEUVON YLEISET RAKENTEELLISET OMINAISUUDET
      1.1   Valokuvat ja/tai piirustukset tyyppiä edustavasta ajoneuvosta: …
      1.2   Koko ajoneuvon mittapiirustus: …
      1.3   Akselien ja pyörien määrä: …
      1.3.1   Paripyörillä varustettujen akselien määrä ja sijainti: …
      1.3.2   Ohjaavien akselien määrä ja sijainti: …
      1.3.3   Vetävät akselit (määrä, sijainti, kytkentä muihin akseleihin): …
      1.8   Ohjauksen kätisyys: vasen/oikea (3).
      2.   MASSAT JA MITAT (4)
          (5)
      
      (kg, mm) (viitataan piirustukseen tarvittaessa)
      2.1   Akselivälit (täysin kuormitettuna) (6)
      
      2.1.1   Kaksiakseliset ajoneuvot: …
      2.1.1.1   Kolmi- tai useampiakseliset ajoneuvot
      2.3   Akselien raidevälit ja -leveydet
      2.3.1   Kunkin ohjaavan akselin raideväli (7): …
      2.3.2   Kaikkien muiden akselien raideväli (7): …
      2.3.3   Leveimmän taka-akselin leveys: …
      2.3.4   Etumaisen akselin leveys (renkaiden uloimmasta reunasta mitattuna lukuun ottamatta renkaiden pullistumia lähellä maanpintaa): …
      2.4   Ajoneuvon mittojen vaihteluväli (äärimitat)
      2.4.1   Alustat ilman koria
      2.4.1.1   Pituus (8): …
      2.4.1.1.1   Suurin sallittu pituus: …
      2.4.1.1.2   Pienin sallittu pituus: …
      2.4.1.2   Leveys (10): …
      2.4.1.2.1   Suurin sallittu leveys: …
      2.4.1.2.2   Pienin sallittu leveys: …
      2.4.2   Alusta, jossa on kori
      2.4.2.1   Pituus (8): …
      2.4.2.1.1   Kuormausalueen pituus: …
      2.4.2.2   Leveys (10): …
      2.4.3   Ilman alustaa hyväksytyn korin osalta (luokkien M2 ja M3 ajoneuvot)
      2.4.3.1   Pituus (8): …
      2.4.3.2   Leveys (10): …
      2.6   Ajokuntoisen ajoneuvon massa
      Ajoneuvon massa ajokunnossa koreineen ja, jos kyseessä on muuhun kuin luokkaan M1 kuuluva vetoajoneuvo, kytkentälaitteineen, jos valmistaja on sellaisen asentanut, tai alustan massa taikka alustan massa ohjaamon kanssa ilman koria ja/tai kytkentälaitetta, jos valmistaja ei asenna koria ja/tai kytkentälaitetta (mukaan luettuna nesteet, työkalut, varapyörä, jos sellainen on asennettu, ja kuljettaja sekä, kun kyseessä on linja-auto, henkilökunnan jäsenen massa, jos ajoneuvossa on istuin henkilökunnan jäsenelle) (11) (kunkin variantin suurin ja pienin arvo): …
      4.7   Ajoneuvon rakenteellinen huippunopeus (km/h) (12): …
      13.   LINJA-AUTOJA KOSKEVAT ERITYISMÄÄRÄYKSET
      13.1   Ajoneuvoalaluokka: Alaluokka III / alaluokka B (3)
      
      
         Selitykset
      
      2   OSA
      
         MALLI
      
      (Enimmäiskoko: A4 (210 × 297 mm))
      
         EY-TYYPPIHYVÄKSYNTÄTODISTUS
      
      
      Ilmoitus ajoneuvotyypin
      
                  —
               
               
                  EY-tyyppihyväksynnästä (13)
                  
               
            
                  —
               
               
                  EY-tyyppihyväksynnän laajennuksesta (13)
                  
               
            
                  —
               
               
                  EY-tyyppihyväksynnän epäämisestä (13)
                  
               
            
                  —
               
               
                  EY-tyyppihyväksynnän peruuttamisesta (13)
                  
               
            kaistavahtijärjestelmien osalta
      komission asetuksen (EU) N:o 351/2012 mukaisesti, sellaisena kuin se on muutettuna
      EY-tyyppihyväksyntänumero: _
      Laajennuksen syy:
      
         I   JAKSO
      
      0.1   Merkki (valmistajan kauppanimi):
      0.2   Tyyppi:
      0.2.1   Kaupalliset nimet (jos saatavissa):
      0.3   Tyypin tunniste, jos se on merkitty ajoneuvoon (14)
      
      0.3.1   Merkinnän sijainti:
      0.4   Ajoneuvoluokka (15)
      
      0.5   Valmistajan nimi ja osoite:
      0.8   Kokoonpanotehtaiden nimet ja osoitteet:
      0.9   Valmistajan edustaja
      
         II   JAKSO
      
      1.   Lisätiedot (tarvittaessa): ks. lisäys
      2.   Testien suorittamisesta vastaava tutkimuslaitos:
      3.   Testausselosteen päiväys:
      4.   Testausselosteen numero:
      5.   Mahdolliset huomautukset: ks. lisäys
      6.   Paikka:
      7.   Päivämäärä:
      8.   Allekirjoitus:
      
                  Liitteet
               
               
                  :
               
               
                  Hyväksyntäasiakirjat
                  Testausseloste.
               
            
         (1)  Jos tyypin tunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erillisen teknisen yksikön kuvailemisessa, ne on esitettävä asiakirjoissa tunnuksella ”?” (esim. ABC??123??).
      
         (2)  Luokitus direktiivin 2007/46/EY liitteessä II olevaan A osaan sisältyvien määritelmien mukaisesti.
      
         (3)  Tarpeeton viivataan yli (joissakin tapauksissa ei tarvitse viivata yli mitään, jos soveltuvia vaihtoehtoja on useampia).
      
         (4)  Jos ajoneuvosta on sekä tavanomaisella ohjaamolla että makuuohjaamolla varustettu malli, ilmoitetaan massat ja mitat molemmissa tapauksissa.
      
         (5)  ISO:n standardi 612:1978 – Road vehicles – Dimensions of motor vehicles and towed vehicles – terms and definitions.
      
         (6)  
      
                  (g1)
               
               
                  
                              —
                           
                           
                              Ajoneuvon akseliväli on määritettävä seuraavien mukaisesti:
                              
                                          —
                                       
                                       
                                          moottoriajoneuvo ja varsinainen perävaunu: ISO-standardin 612:1978 kohta 6.4.1
                                       
                                    
                                          —
                                       
                                       
                                          puoliperävaunu ja keskiakseliperävaunu: ISO-standardin 612:1978 kohta 6.4.2
                                       
                                    
                                 Huom:
                              Keskiakseliperävaunuissa kytkimen akseli katsotaan etummaiseksi akseliksi.
                           
                        
            
         (7)  
      
                  (g4)
               
               
                  
                              —
                           
                           
                              Akselien raideväli on määriteltävä ISO-standardin 612:1978 kohdan 6.5 mukaisesti. ISO 612:1978
                           
                        
            
         (8)  
      
                  (g5)
               
               
                  
                              —
                           
                           
                              Ajoneuvon pituus on määritettävä seuraavien mukaisesti:
                              
                                          —
                                       
                                       
                                          luokan M1 ajoneuvot: ISO-standardin 612:1978 kohta 6.1
                                       
                                    
                                          —
                                       
                                       
                                          muut kuin luokan M1 ajoneuvot: Euroopan parlamentin ja neuvoston direktiivi 97/27/EY, () liite I, 2.4.1 kohta
                                       
                                    Perävaunujen pituudet on määritettävä ISO-standardin 612:1978 kohdan 6.1.2 mukaisesti.
                           
                        
            
         (9)  EYVL L 233, 25.8.1997, s. 1.
      
         (10)  
      
                  (g7)
               
               
                  
                              —
                           
                           
                              Luokan M1 ajoneuvojen leveys on määritettävä ISO-standardin 612:1978 kohdan 6.2 mukaisesti. Muiden kuin luokan M1 ajoneuvojen leveys on määritettävä direktiivin 97/27/EY liitteessä I olevan 2.4.2 kohdan mukaisesti.
                           
                        
            
         (11)  Kuljettajan ja mahdollisen henkilökunnan jäsenen massaksi arvioidaan 75 kg (henkilö 68 kg ja matkatavarat 7 kg ISO-standardin 2416–1992 mukaisesti), polttonestesäiliö täytetään 90-prosenttisesti ja muut nestettä sisältävät järjestelmät (lukuun ottamatta jätevesijärjestelmiä) 100-prosenttisesti valmistajan eritelmien mukaisesti.
      
         (12)  Perävaunujen osalta valmistajan sallima enimmäisnopeus.
      
         (13)  Tarpeeton viivataan yli.
      
         (14)  Jos tyypin tunnisteessa on merkkejä, joilla ei ole merkitystä tässä ilmoituslomakkeessa tarkoitetun ajoneuvon, osan tai erillisen teknisen yksikön kuvailemisessa, ne on esitettävä asiakirjoissa tunnuksella ”?” (esim. ABC??123??).
      
         (15)  Sellaisena kuin ne on määritelty direktiivin 2007/46/EY liitteessä II olevassa A jaksossa.
      
         Lisäys
         EY-tyyppihyväksyntätodistukseen nro …
         1.   Lisätiedot
         1.1   Ajoneuvoon asennetun kaistavahtijärjestelmän lyhyt kuvaus:
         4.   Liitteen II mukaisten testien tulokset
         4.1   Testauksessa käytetyt näkyvät kaistamerkinnät
         4.2   Asiakirjat, jotka osoittavat vastaavuuden kaikkien muiden komission asetuksen (EU) N:o 351/2012 liitteen II lisäyksessä esitettyjen kaistamerkintöjen kanssa
         4.3   Vaatimukset täyttävien aluekohtaisilla säädöillä varustettujen kaistavahtijärjestelmän varianttien kuvaus
         4.4   Ajoneuvon massa ja kuormitus testattaessa
         4.5   Varoituskynnyksen asetus (vain jos kaistavahtijärjestelmässä on käyttäjän säädettävissä oleva varoituskynnys)
         4.6   Näköhavaintoon perustuvan varoitussignaalin tarkistustestin tulos
         4.7   Kaistalta poistumisesta annettavan varoituksen testauksen tulokset
         4.8   Vianhavaitsemistestin tulokset
         4.9   Poiskytkentätestin tulokset (vain jos ajoneuvossa on toiminne, jolla kaistavahtijärjestelmä voidaan kytkeä pois käytöstä)
         5.   Mahdolliset huomautukset:
      
   
   
      LIITE II
      
         Moottoriajoneuvojen tyyppihyväksyntää kaistavahtijärjestelmien osalta koskevat vaatimukset ja testit
      
      1.   Vaatimukset
      
      1.1   Yleiset vaatimukset
      
      1.1.1   Magneetti- tai sähkökentät eivät saa vaikuttaa haitallisesti kaistavahtijärjestelmän tehoon. Tämä on osoitettava noudattamalla E-sääntöä nro 10. (1)
      
      1.2   Suoritusvaatimukset
      
      1.2.1   Aina kun kaistavahtijärjestelmä on 1.2.3 kohdassa kuvatun mukaisesti aktiivinen, sen on ilmoitettava kuljettajalle, jos ajoneuvo tarkoituksetta siirtyy kulkemaltaan kaistalta näkyvän kaistamerkinnän yli tiellä, jonka suoruus vaihtelee suorasta kaarteeseen, jonka vähimmäissäde on 250 m ja jossa on sisempi kaistamerkintä.
      Erityiset vaatimukset:
      
                  1.2.1.1
               
               
                  Järjestelmän on annettava kuljettajalle 1.4.1 kohdassa kuvattu varoitus, kun sitä testataan 2.5 kohdan mukaisesti (poistumisvaroitustesti) 2.2.3 kohdassa määritetyillä kaistamerkinnöillä.
               
            
                  1.2.1.2
               
               
                  Edellä 1.2.1 kohdassa mainittu varoitus voi kytkeytyä pois, kun kuljettajan toiminta osoittaa tarkoituksen poistua kaistalta.
               
            1.2.2   Järjestelmän on lisäksi annettava kuljettajalle 1.4.2 kohdassa kuvattu varoitus, kun sitä testataan 2.6 kohdan mukaisesti (vianhavaitsemistesti). Signaalin on oltava jatkuva.
      1.2.3   Järjestelmän on oltava aktiivinen ainakin silloin, kun ajoneuvon nopeus ylittää 60 km/h, ellei sitä kytketä manuaalisesti pois käytöstä 1.3 kohdan mukaisesti.
      1.3   Jos ajoneuvossa on toiminne, jolla kaistavahtijärjestelmä voidaan kytkeä pois käytöstä, sovelletaan tapauksen mukaan seuraavia vaatimuksia:
      
                  1.3.1
               
               
                  Kaistavahtijärjestelmän on kytkeydyttävä automaattisesti käyttöön aina, kun virta kytketään uudestaan päälle (virtalukko auki).
               
            
                  1.3.2
               
               
                  Kuljettajalle on annettava jatkuva näköhavaintoon perustuva varoitussignaali, kun kaistavahtijärjestelmä on kytketty pois käytöstä. Tätä tarkoitusta varten voidaan käyttää 1.4.2 kohdassa tarkoitettua keltaista varoitussignaalia.
               
            1.4   Varoitusmerkki
      
      1.4.1   Edellä 1.2.1 kohdassa tarkoitetun varoituksen on oltava kuljettajan havaittavissa, ja se on annettava jommallakummalla tavalla seuraavista:
      
                  a)
               
               
                  vähintään kaksi varoitustapaa seuraavista: näkö-, kuulo- tai tuntohavaintoon perustuva;
               
            
                  b)
               
               
                  yksi varoitustapa, joko tunto- tai kuulohavaintoon perustuva, ja tieto ajoneuvon tahattoman ajautumisen suunnasta.
               
            
                  1.4.1.1
               
               
                  Jos kaistalta poistumisesta varoitetaan näköhavaintoon perustuvalla signaalilla, se voidaan antaa 1.2.2 kohdassa kuvatulla vikaantumisvaroitusmerkillä, joka vilkkuu.
               
            1.4.2   Edellä 1.2.2 kohdassa tarkoitetun vikaantumisvaroituksen on oltava keltainen näköhavaintoon perustuva varoitussignaali.
      1.4.3   Kaistavahtijärjestelmän näköhavaintoon perustuvien varoitussignaalien on aktivoiduttava joko silloin, kun sytytysvirtakytkin on päällä-asennossa tai virtakytkin on päällä- ja käynnistys-asentojen välissä asennossa, jonka valmistaja on määritellyt tarkistusasennoksi (järjestelmän kytkentä – virta päällä). Tämä vaatimus ei koske yhteisellä alueella esitettäviä varoitussignaaleja.
      1.4.4   Näköhavaintoon perustuvien varoitussignaalien on oltava havaittavissa myös päivänvalossa. Kuljettajan on kyettävä helposti tarkastamaan niiden asianmukainen toiminta istuimeltaan.
      1.4.5   Kun kuljettajalle annetaan näköhavaintoon perustuva varoitussignaali, joka ilmaisee, että kaistavahtijärjestelmä on tilapäisesti pois käytöstä esimerkiksi huonon sään vuoksi, signaalin on oltava jatkuva. Tätä tarkoitusta varten voidaan käyttää 1.4.2 kohdassa tarkoitettua vikaantumisvaroitussignaalia.
      1.5   Teknistä määräaikaistarkastusta koskevat vaatimukset
      
      1.5.1   Teknisessä määräaikaistarkastuksessa on pystyttävä vahvistamaan, että kaistavahtijärjestelmä toimii oikein. Tämä tehdään tarkkailemalla vikaantumisvaroitussignaalia virran päälle kytkemisen jälkeen (pois päältä: järjestelmä kunnossa; päällä: järjestelmävirhe).
      Jos vikaantumisvaroitussignaali annetaan yhteisessä tilassa, on selvitettävä, että yhteinen tila on toiminnassa ennen kuin vikaantumisvaroitussignaali tarkastetaan.
      1.5.2   Tyyppihyväksynnän yhteydessä on esiteltävä luottamuksellisena pidettävä menettely, jolla valmistajan valitseman vikaantumisvaroitussignaalin toiminta suojataan yksinkertaiselta luvattomalta muuttamiselta.
      Suojavaatimus täyttyy myös silloin, kun kaistavahtijärjestelmän asianmukaisen toimintatilan tarkistamiseen on käytössä varamenettely.
      2.   Testausmenettelyt
      
      2.1   Valmistajan on toimitettava tiivistetty asiakirjapaketti, jossa esitetään järjestelmän perusrakenne ja tapauksen mukaan se, miten se on yhteydessä ajoneuvon muihin järjestelmiin. Järjestelmän toiminta on selostettava, ja asiakirjoissa on kuvattava, miten järjestelmän toimintatila tarkastetaan, vaikuttaako se ajoneuvon muihin järjestelmiin, samoin kuin menetelmät, joilla vahvistetaan ne tilanteet, joiden vuoksi järjestelmä antaa vikaantumisvaroitussignaalin.
      2.2   Testiolosuhteet
      
      2.2.1   Testi on tehtävä tasaisella kuivalla asfaltti- tai betonipinnalla.
      2.2.2   Ympäristön lämpötilan on oltava 0–45 °C.
      2.2.3   Näkyvät kaistamerkinnät
      
      
                  2.2.3.1
               
               
                  Edellä 2.6 kohdassa tarkoitetussa poistumisvaroitustestissä käytettävien näkyvien kaistamerkintöjen on oltava jokin tämän liitteen lisäyksessä kuvatuista. Merkintöjen on oltava hyväkuntoisia, ja niissä käytettävän materiaalin on vastattava näkyviin kaistamerkintöihin kyseisessä jäsenvaltiossa sovellettavaa standardia. Testissä käytetyn näkyvän kaistamerkinnän kuvio on kirjattava.
               
            
                  2.2.3.2
               
               
                  Ajoneuvonvalmistajan on osoitettava asiakirjoin vastaavuus kaikkien muiden tämän liitteen lisäyksessä kuvattujen kaistamerkintöjen kanssa. Tällaiset asiakirjat on liitettävä testausselosteeseen.
               
            
                  2.2.3.3
               
               
                  Jos ajoneuvotyyppi voidaan varustaa useilla kaistavahdin varianteilla, joissa on aluekohtaiset säädöt, valmistajan on asiakirjoilla osoitettava, että tämän asetuksen vaatimukset täyttyvät kaikkien varianttien osalta.
               
            2.2.4   Testi on suoritettava sellaisissa oloissa, että näkyvyys sallii turvallisen ajamisen vaaditulla testinopeudella.
      2.3   Ajoneuvon testauskunto
      
      2.3.1   Testipaino
      
      Ajoneuvo voidaan testata kuormituksesta riippumatta. Massan on jakauduttava akseleille ajoneuvon valmistajan ilmoittamalla tavalla, eikä minkään akselin suurin sallittu massa saa ylittyä. Testausmenettelyn alettua ei sallita muutoksia. Ajoneuvon valmistajan on asiakirjoilla osoitettava, että järjestelmä toimii kaikilla kuormituksilla.
      2.3.2   Ajoneuvo on testattava ajoneuvon valmistajan suosittelemilla rengaspaineilla.
      2.3.3   Jos kaistavahtijärjestelmä on varustettu käyttäjän säädettävissä olevalla varoituskynnyksellä, 2.5 kohdan mukainen testi on suoritettava niin, että varoituskynnys on asetettu suurimpaan poistumisarvoonsa. Testausmenettelyn alettua ei sallita muutoksia.
      2.4   Näköhavaintoon perustuvan varoitussignaalin tarkistustesti
      
      Ajoneuvon ollessa paikoillaan tarkastetaan, että näköhavaintoon perustuvat varoitussignaalit noudattavat 1.4.3 kohdan vaatimuksia.
      2.5   Kaistalta poistumisesta annettavan varoituksen testaus
      
      2.5.1   Ajoneuvo kuljetetaan nopeudella 65 km/h ± 3 km/h testikaistan keskelle tasaisesti siten, että ajoneuvon asento on vakaa.
      Pidetään vaadittu nopeus yllä ja ohjataan ajoneuvoa varovasti joko vasemmalle tai oikealle kaistaltapoistumisvauhdilla 0,1–0,8 m/s siten, että ajoneuvo ylittää kaistamerkinnän. Testi toistetaan eri poistumisvauhdilla nopeusalueella 0,1–0,8 m/s.
      Testit toistetaan ohjaamalla ajoneuvoa vastakkaiseen suuntaan.
      2.5.2   Kaistavahtijärjestelmän on annettava 1.4.1 kohdassa mainittu kaistaltapoistumisvaroitus viimeistään silloin, kun ajoneuvon kaistamerkintää lähimpänä olevan etupyörän renkaan ulkopinta ylittää suoran, joka on 0,3 m ulompana kuin sen näkyvän kaistamerkinnän ulkoreuna, jonka suuntaan ajoneuvoa ohjataan.
      2.6   Vianhavaitsemistesti
      
      2.6.1   Simuloidaan kaistavahtijärjestelmän vikaantuminen esimerkiksi katkaisemalla virransyöttö johonkin järjestelmän komponenttiin tai katkaisemalla järjestelmän komponenttien välinen sähköinen kytkentä. Edellä 1.4.2 kohdassa tarkoitetun vikaantumisvaroitussignaalin ja 1.3 kohdassa tarkoitetun kaistavahtijärjestelmän poiskytkentälaitteen sähköisiä kytkentöjä ei saa katkaista, kun järjestelmään simuloidaan vika.
      2.6.2   Edellä 1.4.2 kohdassa mainitun vikaantumisvaroitussignaalin on aktivoiduttava ja pysyttävä aktiivisena, kun ajoneuvoa ajetaan, ja aktivoiduttava uudelleen, kun virta kytketään sen jälkeen ensin pois päältä ja uudelleen päälle, niin kauan kuin simuloitu vika on olemassa.
      2.7   Poiskytkentätesti
      
      2.7.1   Jos ajoneuvossa on toiminne, jolla kaistavahtijärjestelmä kytketään pois päältä, asetetaan sytytysvirtakytkin päällä-asentoon ja kytketään järjestelmä pois päältä. Tällöin on 1.3.2 kohdassa mainitun varoitussignaalin aktivoiduttava. Asetetaan sytytysvirtakytkin pois päältä -asentoon. Asetetaan sytytysvirtakytkin uudelleen päällä-asentoon ja tarkistetaan, ettei aiemmin aktivoitunut varoitussignaali aktivoidu uudelleen eli että kaistavahtijärjestelmä on kytkeytynyt toimintaan 1.3.1 kohdassa tarkoitetulla tavalla. Jos sytytysjärjestelmä aktivoidaan avaimella, edellä esitetyn vaatimuksen on täytyttävä ilman, että avain poistetaan.
      
         (1)  EUVL L 116, 8.5.2010, s. 1.
      
         Lisäys
         
            Näkyvien kaistamerkintöjen kuvaus
         
         
                     1.
                  
                  
                     Liitteessä II olevassa 2.2 ja 2.5 kohdassa tarkoitetuissa testausmenettelyissä testikaistan leveyden on oltava yli 3,5 m.
                  
               
                     2.
                  
                  
                     Taulukossa 1 esitettyjen näkyvien kaistamerkintöjen oletetaan olevan valkoisia, ellei tässä lisäyksessä toisin mainita.
                  
               
                     3.
                  
                  
                     Taulukkoa 1 on käytettävä hyväksyntää varten tämän asetuksen liitteessä II olevan 2.2 ja 2.5 kohdan mukaisesti.
                  
               
            Taulukko 1
         
         
            Näkyvät kaistamerkinnät